इस संबंध में सिविल लाइंस थाना पुलिस ने बताया कि मकान मालिक शिवकुमार भार्गव 23 जून को अपने परिवार के साथ शादी में शामिल होने के लिए ग्वालियर गए हुए थे। बुधवार को वे सुबह जब विदिशा अपने घर लौटे तो मेन गेट का ताला टूटा देखकर अचरज में पड़ गए। चोरों ने घर के अंदर का सारा सामान अस्त-व्यस्त कर दिया था। अलमारी में रखे 65 हजार रुपए नकद तथा सोने-चांदी के जेवर चोर ले गए हैं। मकान मालिक ने घर में चोरी की शिकायत थाने में दर्ज कराई है। चोरों का अभी तक कोई सुराग नहीं मिला है। पुलिस ने मौके पर पहुंचकर परिजनों से सामान की जानकारी ली है।